Xhide

Xheda apo Xhide (Arabisht: جدة‎ Jeddah) është qytet në rajonin e Hixhazit në perëndim të Arabisë Saudite. Me një popullsi prej rreth 3 milion e gjysmë njerëz (që nga viti 2020), Xheda është qyteti më i madh në Provincën Meka, i dyti më i madhi në Arabinë Saudite (pas kryeqytetit Riad), dhe i dhjeti më i madhi në botën arabe. Qyteti ndodhet në detin e kuq, rreth 75 kilometra në perëndim të Mekës.

 Gjeografia 
Xheda ndodhet në rrafshinën bregdetare të Detit të Kuq të Arabisë Saudite (e quajtur Tihamah). Xheda shtrihet në rajonin e Tihama hixhaze (arabisht: تهامة الحجاز) i cili është në malet e ulta të Hixhazit. Historikisht, politikisht dhe kulturisht, Xheda ishte një qytet i madh i Vilajetit Hixhaz, Mbretëria e Hixhazit dhe entitetet e tjera politike rajonale sipas librave të historisë së Hixhazit. Xheda është qyteti i 100-të më i madh në botë për nga sipërfaqja e tokës.

 Klima 
Ndryshe nga qytetet tjera arabe, Xheda ka temperaturë të nxehtë gjatë stinë së dimrit, e cila mund të shkoj nga 15 °C në agim në 28 °C në pasdite. Vera është shumë e nxehtë, pasdite shpesh mund të jetë  43 °C dhe në mbrëmje bie në 30 °C. Temperatura më e ulët që është regjistruar ka qenë më 10 shkurt 1993 me temperaturë 9.8 °C. Temperatura më e lartë e regjistruar ka qenë më 22 qershor 2010 me temperaturë 52.0 °C.

 Feja 
Shumë qytetarë janë sunni, por ka gjithashtu myslimanë shi'a. Qytet ka mbi 1,300 xhamia. Ligji nuk lejon ndërtesa të feve tjera, libra, potrete dhe shprehje të besimit.

 Edukimi 
Sipas vitit 2005, Jeddah ka 849 shkolla private dhe shkolla publike për djem, ndërsa 1,179 shkolla private dhe publike për femra.

 Binjakëzimet 

  Barareh, Iran
  Gorzów Wielkopolski, Polonia
  Los Angeles, SHBA
  Adana, Turqia
  Almaty, Kazakistani
  Baku, Azerbajxhani
  Tebriz, Iran
  Karaçi, Pakistan
  Stamboll, Turqia
  Kazan, Rusia
  Marbella, Spanja
  Odesa, Ukraina
  Plovdiv, Bullgaria
  Shën Petersburgu, Rusia

 Lidhje të jashtme 
 Uebfaqja zyrtare (Arabisht)
 Uebfaqja zyrtare (Anglisht)

 Referime 

Kategoria:Qytete në Arabi Saudite